CELEX: 62014TB0347
Language: hr
Date: 2016-07-12 00:00:00
Title: Predmet T-347/14: Rješenje Općeg suda od 12. srpnja 2016. – Janukovič protiv Vijeća („Tužba za poništenje — Zajednička vanjska i sigurnosna politika — Mjere ograničavanja poduzete s obzirom na stanje u Ukrajini — Zamrzavanje financijskih sredstava — Popis osoba, subjekata i tijela na koje se primjenjuje zamrzavanje financijskih sredstava i gospodarskih izvora — Uvrštavanje imena tužitelja — Prilagodba tužbenog zahtjeva — Tužiteljeva smrt — Nedopuštenost — Dokaz osnovanosti uvrštavanja na popis — Očito nedopuštena tužba”)

12.9.2016   
            
            
               HR
            
            
               Službeni list Europske unije
            
            
               C 335/44
            
         Rješenje Općeg suda od 12. srpnja 2016. – Janukovič protiv Vijeća
   (Predmet T-347/14) (1)
   
   ((„Tužba za poništenje - Zajednička vanjska i sigurnosna politika - Mjere ograničavanja poduzete s obzirom na stanje u Ukrajini - Zamrzavanje financijskih sredstava - Popis osoba, subjekata i tijela na koje se primjenjuje zamrzavanje financijskih sredstava i gospodarskih izvora - Uvrštavanje imena tužitelja - Prilagodba tužbenog zahtjeva - Tužiteljeva smrt - Nedopuštenost - Dokaz osnovanosti uvrštavanja na popis - Očito nedopuštena tužba”))
   (2016/C 335/58)
   Jezik postupka: engleski
   
      Stranke
   
   
      Tužitelj: Olga Stanislavivna Janukovič, u svojstvu nasljednice Viktora Viktoroviča Janukoviča (Kijev, Ukrajina) (zastupnik: T. Beazley, QC)
   
      Tuženik: Vijeće Europske unije (zastupnici: E. Finnegan i J.-P. Hix, a zatim J.-P. Hix i P. Mahnič Bruni, agenti)
   
      Intervenijent u potporu tuženiku: Europska komisija (zastupnici: S. Bartelt i D. Gauci, agenti)
   
      Predmet
   
   Zahtjev na temelju članka 263. UFEU-a kojim se traži poništenje, s jedne strane, Odluke Vijeća 2014/119/ZVSP od 5. ožujka 2014. o mjerama ograničavanja usmjerenima protiv određenih osoba, subjekata i tijela s obzirom na stanje u Ukrajini (SL 2014., L 66, str. 26.), kako je izmijenjena Provedbenom odlukom Vijeća 2014/216/ZVSP od 14. travnja 2014. o provedbi Odluke 2014/119 (SL 2014., L 111, str. 91.), i Uredbe Vijeća (EU) br. 208/2014 od 5. ožujka 2014. o mjerama ograničavanja usmjerenima protiv određenih osoba, subjekata i tijela s obzirom na stanje u Ukrajini (SL 2014., L 66, str. 1.), kako je izmijenjena Provedbenom uredbom Vijeća 381/2014 od 14. travnja 2014. o provedbi Uredbe br. 208/2014 (SL 2014., L 111, str. 33.) i, s druge strane, Odluke Vijeća (ZVSP) 2015/143 od 29. siječnja 2015. o izmjeni Odluke 2014/119 (SL 2015., L 24, str. 16.) i Uredbe Vijeća (EU) 2015/138 od 29. siječnja 2015. o izmjeni Uredbe br. 208/2014 (SL 2015., L 24, str. 1.), kao i Odluke Vijeća (ZVSP) 2015/364 od 5. ožujka 2015. o izmjeni Odluke 2014/119 (SL 2015., L 62, str. 25.), i Provedbene uredbe Vijeća (EU) 2015/357 od 5. ožujka 2015. o provedbi Uredbe br. 208/2014 (SL 2015., L 62, str. 1.), u dijelu u kojem se odnose na V. Viktoroviča Janukoviča.
   
      Izreka
   
   
               1.
            
            
               Poništavaju se Odluka Vijeća 2014/119/ZVSP od 5. ožujka 2014. o mjerama ograničavanja usmjerenima protiv određenih osoba, subjekata i tijela s obzirom na stanje u Ukrajini i Uredba Vijeća (EU) br. 208/2014 od 5. ožujka 2014. o mjerama ograničavanja usmjerenima protiv određenih osoba, subjekata i tijela s obzirom na stanje u Ukrajini, u svojim prvotnim verzijama, u dijelu u kojem se odnose na V. Viktoroviča Janukoviča.
            
         
               2.
            
            
               U preostalom dijelu tužba se odbija.
            
         
               3.
            
            
               Vijeću Europske unije nalaže se snošenje vlastitih troškova i troškova Olge Stanislavivne Janukovič, u svojstvu nasljednice V. Viktoroviča Janukoviča, u svezi sa zahtjevom za poništenje navedenim u tužbi.
            
         
               4.
            
            
               O. Stanislavivnoj Janukovič, u svojstvu nasljednice V. Viktoroviča Janukoviča, nalaže se snošenje vlastitih troškova i troškova Vijeću u svezi sa zahtjevom za poništenje navedenim u podnesku kojim se izvršava prilagodba tužbenog zahtjeva.
            
         
               5.
            
            
               Europska komisija snosit će vlastite troškove.
            
         
      (1)  SL C 253, 4. 8. 2014.